

**H O T Ă R Â R E**

**privind solicitarea de încetare a calității de membru fondator al**

**U.A.T. Județul Cluj din cadrul Asociației de Dezvoltare Intercomunitară**

**– Zona Metropolitană Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 54 din 20.03.2023 privind încetarea calității de membru fondator al U.A.T. Județul Cluj din cadrul Asociației de Dezvoltare Intercomunitara – Zona Metropolitană Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 11385/17.03.2023, Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 11387/17.03.2023 şi de Avizul cu nr. 11385 din 2203.2023 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

Ţinând cont de adresa ADI-ZMC nr. 189/17.02.2023, înregistrată la Consiliul Județean Cluj sub nr. 6816/20.02.2023 și documentele atașate acesteia;

Luând în considerare prevederile:

* art. 2, ale art. 3 alin. (2), ale art. 47 alin. (4), ale art. 55 alin. (1), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare
* art. 123 – 140 și ale art. 142 - 156 din Regulamentul de organizare şi funcționare a Consiliului Județean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 89 – 92 și ale art. 175 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 12 alin. (1) și ale art. 21 din Legea privind zonele metropolitane, precum și pentru modificarea și completarea unor acte normative nr. 246/2022, cu modificările și completările ulterioare;
* art. 20, ale art. 21 alin. (2) lit. f) și alin. (5) și ale art. 33 alin. (1) din Ordonanţa Guvernului nr. 26/2000 cu privire la asociaţii şi fundaţii, cu modificările şi completările ulterioare;
* Statutului actualizat al Asociației de Dezvoltare Intercomunitară Zona Metropolitană Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă solicitarea de convocare a Adunării Generale a Asociației de Dezvoltare Intercomunitară – Zona Metropolitană Cluj și transmiterea prezentei hotărâri Asociației, în scopul adoptării unei hotărâri prin care se aprobă încetarea calității de membru fondator al U.A.T. Județul Cluj din cadrul acestei Asociații.

**Art. 2.** De la data încetării calității de membru fondator a Județului Cluj în cadrul Asociației de Dezvoltare Intercomunitară – Zona Metropolitană Cluj se abrogă următoarele :

1. Hotărârea Consiliului Județean Cluj nr. 254/2008 privind aprobarea participării Județului Cluj, în calitate de membru fondator, la constituirea Asociației de Dezvoltare Intercomunitară Zona metropolitană Cluj, a Actului constitutiv, a Statutului asociației și a cotizației anuale, cu modificările și completările ulterioare;
2. Hotărârea Consiliului Județean Cluj nr. 164/2012 privind stabilirea unor masuri pentru funcționarea Asociației de Dezvoltare Intercomunitara Zona Metropolitana Cluj;
3. Hotărârea Consiliului Județean Cluj nr. 46/2016 pentru modificarea Hotărârii Consiliului Judetean Cluj cu nr. 164 din 12 iulie 2012 privind stabilirea unor masuri pentru funcționarea Asociației de Dezvoltare Intercomunitara Zona Metropolitană Cluj;
4. Hotărârea Consiliului Județean Cluj nr. 83/2021 pentru modificarea Hotărârii Consiliului Județean Cluj nr. 254/2008 privind aprobarea participării Județului Cluj, în calitate de membru fondator, la constituirea Asociației de Dezvoltare Intercomunitară Zona Metropolitană Cluj, a Actului constitutiv, a Statutului asociației și a cotizației anuale;
5. Art. 4 din Hotărârea Consiliului Județean nr. 233/2020 privind stabilirea unor măsuri în cadrul asociațiilor de dezvoltare intercomunitară la care Județul Cluj are calitatea de asociat.

**Art. 3.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Generală Buget-Finanțe, Resurse Umane și Direcția Juridică, precum și domnul Vákár István Valentin-vicepreședinte al Consiliului Județean Cluj, delegat ca reprezentant de drept al Județului Cluj în cadrul Adunării Generale a Asociației de Dezvoltare Intercomunitară – Zona Metropolitană Cluj.

**Art. 4.** Prezenta hotărâre se comunică domnului Vákár István Valentin-vicepreședinte al Consiliului Județean Cluj; Direcției Generale Buget-Finanțe, Resurse Umane; Direcției Juridice; Asociației de Dezvoltare Intercomunitară – Zona Metropolitană Cluj, precum şi Prefectului Județului Cluj și se aduce la cunoștință publică prin afișarea la sediul Consiliului Județean Cluj și pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 55 din 30 martie 2023**

*Prezenta hotărâre a fost adoptată cu 33 voturi “pentru”, iar patru membri ai Consiliului județean nu au votat, fiind astfel respectate prevederile legale privind majoritatea de voturi necesară.*